Ihi ɣer taggara nezmer ad d-nini belli tasleḍt tasentalant deg wungal, tettili-d s waṭas n tarrayin, ma deg wungal-a tarrayt nessemres nessufeɣ-d isental ladɣa agejdan, iban-aɣ-d umaru d uxemmem-ines, aṭas n temsal iɣef yecɛel tafat ad d-banen, deg yisental inaddayen yettɛawanen anerni asentalan anda i d-yettban wazal-nsen, amek teddun, d ungal ilaway, anmetti, alsan, d ayen yerzan akk timetti d umdan s timmad-is, d isental iceɣben yal amdan yettxemmimen ɣef talsa, seg wul-is, nufa belli aferdis n tsiwelt d aferdis agejdan s wazal-ines, ladɣa win n yiwudam d ayen yesɛan azal deg tɣessa n wungal, d ayen i dyettaken rruḥ, d wudem n tidet i yisental d turdiwin i d-yettak unaggal ladɣa s wakud d wadeg d tmukrist igerrzen, anect-a yettak-d taɣessa, d ugbur, d usentel iwatan.